Seouls undergrunnsbane

Seouls undergrunnsbane er en av verdens mest benyttede undergrunnsbaner, med over 8 millioner reisende daglig på et linjenett som omfatter 10 linjer, 266 stasjoner og 287 km med spor. Systemet drives av de tre operatørselskapene Seoul Metro, Seoul Metropolitan Rapid Transit Corporation og Korail (den koreanske jernbanen). Systemet transporterer mennesker i Seoul, Incheon, samt Gyeonggiprovinsen og nordre del av Sør-Chungcheong, og er forbundet med Incheons undergrunnsbane. Det er også en forbindelse til Incheon internasjonale lufthavn. Over 70 prosent av skinnene ligger under bakken.

Den første undergrunnslinja ble åpnet i 1974. Undergrunnssystemet er ansett som brukervennlig for utlendinger, ettersom alle skilt er skrevet både på koreansk og engelsk. Også all muntlig annonsering av kommende holdeplasser og overgangsmuligheter blir gjort på to språk. Ett unntak er på linje 2, der passasjerer på to overgangsstasjoner blir bedt om å forlate toget og ta neste for å benytte linjas to sidelinjer. Annonseringen om dette skjer bare på koreansk.

Operatører 

Seouls undergrunnsbane driftes av tre ulike operatørselskaper:

 Korail (koreansk: 한국철도공사) (Bundanglinja, Junganglinja, det meste av linje 1 og deler av linjene 3 og 4). Selskapet transporterer i gjennomsnitt 2,2 millioner passasjerer daglig.

 Seoul Metro (koreansk: 서울메트로) (linje 2, de delene av linje 1 som går under bakken, samt det meste av linjene 3 og 4). Bedriften driver 199 togsett og 115 stasjoner på linjene 1, 2, 3 og 4. Vanlige intervaller mellom togene er 2,5 - 3 minutter i rushtiden og 4 - 6 minutter ellers. I gjennomsnitt benytter 3,9 millioner passasjerer selskapets togsett hver dag..
 Seoul Metropolitan Rapid Transit Corporation (koransk: 서울특별시도시철도공사) (SMRT) opererer linjene 5, 6, 7 og 8). I gjennomsnitt transporterer selskapet 2 millioner passasjerer daglig..

Linjer under konstruksjon:

 Seoul Metro Line 9 Corporation for line 9
 Shin Bundang Line Corporation for Den nye Bundanglinja
 Yongin Light Rail Corporation for EverLine

Historie 
Korail begynte som operatør på linje 1 i 1974. Linjene 2, 3 og 4 ble ferdigstilt mot slutten av 1970-tallet og på 1980-tallet. Seoul Metropolitan Rapid Transit Corporation (SMRT) ble etablert i 1994 for å drive linjene 5, 6, 7 og 8.

Linje 2 (ringbane) ble påbegynt 3. mars 1978. En del av linja ble åpnet 22. mai 1984. Hela den grønne linja ble åpnet for trafikk samtidig med at linje 3 og 4 ble åpnet 18. oktober 1985. Linje 2 ble knyttet til den nye Bundanglinja på stasjonen Seolleung 29. august 2003.

Linje 3 og 4 ble påbegynt 26. februar 1980 og ble åpnet 18. oktober 1985.

Linje 5 ble påbegynt 2. juni 1990. De 14 første stasjonene fra Wangsimni til Sangil-dong ble åpnet for trafikk 15. november 1995. Trafikken på hele linja ble åpnet 30. desember 1996.

Linje 6 ble påbegynt 8. januar 1984. De 6 første stasjonene, fra Bonghwasan til Sangwolgok, ble satt i drift 7. august 2000. Hele linja ble satt i drift 9. mars 2001.

Linje 7 ble påbegynt 28. desember 1990. De 19 første stasjonene ble åpnet 11. oktober 1996 mellom Jangam og Konkuk-universitetet. Resten av linja åpnet 1. august 2000.

Linje 8 ble påbegynt 29. desember 1990. De 13 første stasjonene ble åpnet 23. november 1996 mellom Jamsil og Moran. De fire siste stasjonene ble åpnet 2. juli 1999.

Bundanglinja ble åpnet 1. september 1994 mellom Suseo og Ori. Den ble forlenget til Seolleung 29. august 2003. 21. desember 2005 ble linja forlenget med ytterligere 2,5 km til endestasjonen Bojeong. I 2009 planlegges linja forlenget til Wangsimni.

Junganglinja mellom Cheongnyangni på gateplan og Deokso ble innviet 16. desember 2005. Fram til 2009 planlegges en forlengelse.

Incheons undergrunnsbane ble åpnet 10. oktober 1999, og den knyttes til Seouls undergrunnsbane ved Bupyeong.

Linjer  
De ulike linjene, operatører, farger, og endestasjoner:

Undergrunnsstasjoner

Linje nr 1

Linje nr 2

Linje nr 3

Linje nr 4

Linje nr 5

Linje nr 6

Linje nr 7

Linje nr 8

Bundanglinja

Junganglinja

Incheons undergrunnsbane

Billettpriser 

Prisene på billettene starter på 1000 won for en reise på opptil 10 km. Ut over dette koster det 100 won per 5 km. Barn betaler halv pris. Det finnes ulike kort en kan benytte mot å få rabatt på reisa. Byregjeringen planlegger å benytte Seoul Citypass som et felles kortbasert betalingssystem. Eldre og handikapede reiser gratis.

Utvidelser 
Det pågår konstruksjonsarbeider på to nye undergrunnslinjer:
 Line 9 vil gå fra Gimpo internasjonale lufthavn i sør for Hanelva. Arbeidet startet i april 2002 og skal ferdigstilles i 2008. 
 Den nye Bundanglinja vil gå fra Gangnam i Seoul til Jeongja i Bundang, Seongnam. Arbeidet er planlagt ferdigstilt i 2010.

På flere av de eksisterende linjene foregår dessuten utvidelser:
 Line 3 blir forlenget sør for Suseo til Garak Market og Ogeum og knyttes sammen med linje 8 og 5 i løpet av 2009.
 I løpet av 2008 skal Bundanglinja forlenges nord for Seolleung til Wangsimni og sørover til Yongin og Suwon. det er også planer om en ytterligere frlenging med den nye linja mellom Suwon og Incheon i to utbyggingsprosjekter. denne utbyggingen vil også knytte til seg linje 4 i en søndre ytre banesirkel.
 Line 7 skal utvides mot vest med 9,8 km fra Onsu for å møte Incheons undergrunnsbane ved Bupyeong-gu Office med ni nye stasjoner som alle skal åpne i 2010.

Ytterligere utvidelser er også under planlegging, men ikke vedtatt:
 New Bundang Line forlenges med 10 km nordover fra Gangnam til Yongsan. Om dette skjer vil prosjektet trolig koste 400 milliarder won .
 Mot slutten av 2011 planlegger Seoul by å bygge en 10,72 km 'ny undergrunnslinje' fra Ui-dong til Sinseol Dong i den nordre delen av Seoul . Denne linja vil etter planen kulle transportere 110.000 passasjerer daglig over 12 ulike stasjoner med forbindelse til line 4 ved Sungshin Women's University, line 6 ved Bomun og Sinseol Dong (linjene 1 og 2).
 EverLine Rapid Transit System vil bli en ny linje som en forlengelse av Bundanglinja østover mot Yongin og videre til temaparken Everland. 
 En forlengelse av Junganglinja fra Deokso er også under plnalegging, og vil om den gjennomføres ende i Yongmun.

Tunnelbanekart

Se også 
 Incheons undergrunnsbane
 Pyongyangs undergrunnsbane

Referanser

Eksterne lenker

Operatørenes nettsteder 
 Korail 
 Seoul Metro
 Seoul Metropolitan Rapid Transit Corporation
 Cyber Station – Map, station and route finder

Byens nettsteder 
 Seoul Metropolitan Government – Subway General Information
 English-language WMV video med historie, nåværende og fremtidig nett

Andre 
 Detaljer om fremtidige utvidelser (koreansk)
 

 
Etableringer i 1974
1974 i Sør-Korea